**Cayetano Rosell y López** (Aravaca, Madrido, 1817 - Madrido, 26an de marto de 1883) estis hispanabibliografo, historiisto, dramaturgo, eldonisto kaj tradukisto.

Biografio
---------

Arkivisto profesie, ekkarieris en la Nacia Biblioteko de Madrido en 1844. Li estis elektita membro de la Real Academia de Historia la 6an de junio de 1856, ekposedis la 31an de majo de 1857. En 1856 li ascendis kiel altranga bibliotekisto kaj iĝis profesoro pri Arkiviko el 1856 al 1866. Profesoro pri bibliografio en la Supera Altlernejo de Diplomatio, kaj direktoro el tiu institucio en 1868. Li estis ankaŭ Prezidanto de la *Asociación de Escritores y Artistas Españoles* (societo de verkistoj kaj artistoj) el 1873 al 1876. En 1875 li estis nomumita altranga estro de la Arkivista Gildo. Li estis direktoro de la Nacia Biblioteko de Hispanio el 1880 ĝis sia morto.

Verkaro
-------

Li verkis teatraĵojn, ĉefe komediojn kaj zarzuelojn. Entuziasma de la klera eposo, li tradukis *La Divina Commedia* de Dante Alighieri (Barcelona: Montaner y Simón, 1871-1872, en verso, notita, kun gravuraĵoj de Gustave Doré kaj enkonduko de Juan Eugenio Hartzenbusch), *Paradizo perdita* de John Milton (Barcelona: Montaner y Simón, 1873, el angla, notita, kun biografio de la aŭtoro kaj same kun gravuraĵoj de Gustave Doré) kaj *Orlando furioso* de Ludovico Ariosto. Redaktis kaj enkondukis diversajn volumenojn de la verkokoleto *Biblioteca de Autores Españoles*: *Poemas épicos* (1851-1854), *Novelistas posteriores a Cervantes* (1851-1854), *Historiadores de sucesos particulares* (1852-1853), *Obras no dramáticas de Lope de Vega* (1856) kaj *Crónicas de los reyes de Castilla*. Li eldonis ankaŭ la unuan fojon la kompletan verkaron *Obras completas* de Miguel de Cervantes Madrid: 1863-1864. Ankaŭ presis *Colección de piezas dramáticas, entremeses, loas y jácaras* verkitaj de Luis Quiñones de Benavente Madrid: Librería de los Bibliófilos Alfonso Durán, 1872-1874. Tradukis kelkajn teatraĵojn kaj, kun aldonoj kaj notoj, la *Historia del reinado de Felipe Segundo, rey de España* de William H. Prescott Madrid: 1856-1857.

Kunlaboris per historiaj kaj literaturhistoriaj verkoj en diversaj publikaĵoj, inter ili en *La Ilustración Española y Americana*.

Kiel historiisto li verkis pri la batalo de Lepanto *Historia del combate naval de Lepanto, y juicio de la importancia y consecuencias de aquel suceso*, Madrid: Academia de la Historia, 1853. Krom *Crónica de la provincia de Madrid* Madrid: Aquiles Ronchi, 1865.

Kiel dramaturgo li tradukis kaj adaptis, inter aliaj, la *Tartufo* de Molière kun titolo *El hipócrita*, verkis kelkajn teatraĵojn kunlabore kaj nur lian *La Madre de San Fernando*, historia dramo kvarakta kaj versa. Madrid: Agencia General Hispano-Cubana, 1849. Li verkis ankaŭ la tekston de la zarzuelo *El burlador burlado* (1859).

Referencoj
----------

1. ↑  Peiró-Pasamar, Diccionario de Historiadores, p. 540

Bibliografio
------------

* PEIRÓ MARTÍN, Ignacio - PASAMAR ALZURIA, Gonzalo (2002), *Diccionario Akal de Historiadores españoles contemporáneos*, Madrid:Akal, pp. 540-541.

* Kategorio Cayetano Rosell y López en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 455825
* GND: 123937949
* LCCN: n85154629
* VIAF: 19925201
* ISNI: 0000 0001 0877 1027
* SUDOC: 067288677
* BNF: 14574684h
* BIBSYS: 15002882
* BNE: XX1118259
 |